|  |  |
| --- | --- |
|  |  |
| KÄSKKIRI | 13.06.2024 nr 42 |
| Eesti Transpordi- ja Teetöötajate Ametiühingu ja Autoettevõtete Liidu vahel 16. mail 2024. aastal sõlmitud „Sõitjateveo üldtöökokkuleppe" muudatuste laiendatud tingimuste kontrolli tulemuste kinnitamine |  |

Vabariigi Valitsuse seaduse § 49 lõike 1 punkti 3 ning § 52 lõike 1 alusel, kooskõlas kollektiivlepingu seaduse §-ga 44 ning lähtudes majandus- ja infotehnoloogiaministrile edastatud Eesti Transpordi- ja Teetöötajate Ametiühingu ja Autoettevõtete Liidu 29.05.2024. a allkirjastatud taotlusest, mis sisaldab 13.01.2020. a sõlmitud „Sõitjateveo üldtöökokkuleppe“ (edaspidi *kollektiivleping*) muudatusi, koos dokumentidega, mis tõendavad kollektiivlepingu laiendatud tingimuste vastavust kollektiivlepingu seaduse nõuetele:

1. Kontrollinud kollektiivlepingu poolte vastavust kollektiivlepingu seaduse § 42 lõigetes 1 ja 3 sätestatud tingimustele ning §-s 43 sätestatud kohustuste täitmist, tunnistan kollektiivlepingu laiendatud tingimused kollektiivlepingu seadusega kooskõlas olevaks.
2. Majandus- ja Kommunikatsiooniministeeriumi töösuhete ja töökeskkonna osakonnal avaldada kollektiivlepingu laiendatud tingimused Ametlikes Teadaannetes.
3. Käskkirja on võimalik vaidlustada halduskohtumenetluse seadustikus sätestatud korras 30 päeva jooksul selle teatavakstegemisest.

(allkirjastatud digitaalselt)

Tiit Riisalo

majandus- ja infotehnoloogiaminister